

|  |  |  |
| --- | --- | --- |
|  |  **Številka:**  |  |
| **Datum:** | **5. 4. 2016** |
|  |

**ZAPIS 5. REDNE SEJE POSLOVODNEGA ODBORA FVV**

Seja Poslovodnega odbora FVV je bila v torek, 5. aprila 2016, ob 8.30 v senatni sobi FVV.

Prisotni člani: dr. Sotlar, dr. Meško, dr. Tičar, Podlogar, Lunežnik, Lesar.

Odsotni: dr. Flander.

Na seji je bilo prisotnih 6 članov Poslovodnega odbora FVV. Seja je bila sklepčna.

Predlagan je bil naslednji dnevni red:

1. Pregled zapisnika zadnje redne in korespondenčnih sej PO
2. Finance: trenutno finančno stanje FVV
3. Inventura 2015: poročilo inventurne komisije o popisu
4. Prošnja študentke
5. Razno

Podan je predlog, da se pod točko 5 obravnavajo predlogi Komisije za založniško dejavnost FVV. Pod točko razno pa se obravnava predlog razdelitve starih številk revije Varstvoslovje. Dopolnjen predlog dnevnega reda je bil soglasno sprejet.

**AD 1**

Dekan izr. prof. dr. Andrej Sotlar je na kratko podal pregled vsebine zapisnika zadnje redne seje Poslovodnega odbora FVV z dne 11. 2. 2016 ter korespondenčnih sej z dne 18. 2. 2016 in 17. 3. 2016. Na zapisnike ni bilo podane nobene pripombe. Soglasno je bil sprejet sklep:

**SKLEP 1:**

*Člani Poslovodnega odbora FVV potrjujejo vsebino zapisnika redne seje Poslovodnega odbora FVV z dne 11. 2. 2016* *ter korespondenčnih sej z dne 18. 2. 2016 in 17. 3. 2016.*

**AD 2**

**Finance: trenutno finančno stanje FVV**

Anja Lesar je predstavila trenutno finančno stanje na računu FVV UM. Po razpravi je bil sprejet sklep:

**SKLEP 2:**

*Člani Poslovodnega odbora so se seznanili s trenutnim finančnim stanjem FVV.*

**AD 3**

**Inventura 2015: poročilo inventurne komisije o popisu**

Inventurna komisija, ki jo je vodil Aljoša Španger, je izvedla popis sredstev in pripravila poročila. Skupno poročilo o popisu opredmetenih osnovnih sredstev in neopredmetenih dolgoročnih sredstev s stanjem na dan 31. 12. 2015 in priloge so bile članom PO posredovane z vabilom. Prisotni na poročilo niso imeli pripomb. Dogovorjeno je bilo, da v prihodnje poročilo predstavi vodja inventurne komisije. Člani PO so predloženo poročilo soglasno sprejeli. Soglasno je bil sprejet sklep:

**SKLEP 3:**

*Poslovodni odbor potrjuje poročilo inventurne komisije o opravljenem popisu opredmetenih osnovnih sredstev in neopredmetenih dolgoročnih sredstev za leto 2015 s stanjem na dan 31. 12. 2015.*

**AD 4**

**Prošnja študentke**

Študentka Doroteja Belna je podala vlogo za odpis dolga v višini 1.190 EUR. Gre za šolnino za študijsko leto 2013/14. V vlogi je navedla okoliščine, ki kažejo na težko finančno situacijo v njeni družini. V razpravi je bilo izpostavljeno, da je plačala skoraj polovico šolnine ter da se je predavanj in izpitov udeleževala le en mesec. Glede na navedene okoliščine je bil soglasno sprejet sklep:

**SKLEP 4:**

*Poslovodni odbor FVV predlaga dekanu FVV, da se študentki Doroteji Belna šolnina zniža na vsoto, ki je bila že poravnana in so s tem izpolnjene obveznosti na podlagi pogodbe o študiju in se tako študentka lahko izpiše s fakultete.*

**AD 5**

**Predlog Komisije za založniško dejavnost**

Predsednik Komisije za založniško dejavnost prof. dr. Bojan Tičar je povedal, da je komisija na prejšnji seji sprejela sklep, s katerim predlaga Poslovodnemu odboru FVV, da ponovno podpre tisk knjig, če se presodi, da je knjiga tržno zanimiva in da se bodo stroški izdaje pokrili. Financiranje izdaje knjig bi potekalo tako, da bi se najprej pokrili vsi stroški izdaje knjig (tisk, lektura, recenzije), presežek pa bi se delil med avtorja/e in fakulteto v razmerju 90:10. Razvila se je razprava, v kateri so člani Poslovodnega odbora podprli predlog Komisije za založniško dejavnost. Dr. Tičar je povedal, da je pošla zaloga nekaterih knjig, zato bo komisija predlagala ponatis knjig. Soglasno je bil sprejet sklep:

**SKLEP 5:**

*Poslovodni odbor FVV sprejema sklep, da se ponovno omogoči izdaja knjig, če se presodi, da so knjige tržno zanimive in da se bodo stroški izdaje pokrili.*

*Financiranje izdaje knjig bo potekalo tako, da se najprej pokrijejo vsi stroški izdaje knjige, morebitni presežek pa se razdeli med avtorja/e in fakulteto v razmerju 90:10.*

**AD 6**

**Razno**

a) Podan je predlog, da bi stare izvode revije Varstvoslovje, za katere ni več interesa za nakup, podarili študentom oz. tistim, ki bi jih želeli. Dr. Tičar z Anito Urbanijo preveri predpise glede plačevanja davka na podano darilo in predlaga ustrezno rešitev. Sprejet je bil sklep:

**SKLEP 6:**

*Poslovodni odbor FVV sprejema sklep, da se stari izvodi revije Varstvoslovje podarijo, pod pogojem, da to ne prinese dodatnih finančnih posledic za fakulteto.*

b) Prof. dr. Bojan Tičar je povedal, da bi Družba hčera krščanske ljubezni v skladu s sodbo Višjega sodišča glede ugotovitve ničnosti medsebojne pogodbe morala UM povrniti pravdne stroške v višini 2.269,20 EUR. Nakazila do sedaj še nismo prejeli, prav tako ga niso prejeli na Univerzi v Mariboru. Zadevo smo v obravnavo predali odvetniški pisarni, ki nas je zastopala v tej zadevi.

Seja je bila zaključena ob 8.55.

Zapisala:

Anja Lesar

 Izr. prof. dr. Andrej Sotlar

 DEKAN